
讬讘诪讜转 爪讛 注"讗 - 驻讬专讜砖 砖讟讬讬谞讝诇抓

讗讞讜转 讗砖讛 砖讗驻讬诇讜 讗诐 讘讗 注诇讬讛 讘诪讝讬讚, 讗砖转讜 诇讗 讗住讬专讗 诪讚讗讜专讬讬转讗 [讗住讜专讛 诪谉 讛转讜专讛], 讻驻讬 砖讬讘讜讗专 诇讛诇谉, 讗诐 讻谉 讘砖讜讙讙 鈥� 诇讗 讙讝专讜 讘讛 专讘谞谉 [讞讻诪讬诐]. 讜诪谞诇谉 讚诇讗 讗住讬专讗 [讜诪谞讬讬谉 诇谞讜 砖讗讬谞讛 讗住讜专讛], 讚转谞讬讗 [砖讻谉 砖谞讬谞讜 讘讘专讬讬转讗], 谞讗诪专: "讗讬砖 讻讬 转砖讟讛 讗砖转讜... 讜砖讻讘 讗讬砖 讗讜转讛" (讘诪讚讘专 讛, 讬讘-讬讙), 讛讛讚讙砖讛 讘诪诇讛 "讗讜转讛" 讘讗讛 诇诇诪讚: 讗讜转讛, 砖讻讬讘转讛 注诐 讗讞专 讗讜住专转讛 注诇 讘注诇讛, 讜讗讬谉 砖讻讬讘转 讗讞讜转讛 讗讜住专转讛.


砖讬讻讜诇 讛讬讬转 诇讜诪专 诇讜诇讗 讛诪讬注讜讟 讛讝讛, 讜讛诇讗 讚讬谉 (拽诇 讜讞讜诪专) 讛讜讗: 讜诪讛 讘诪拽讜诐 砖讘讗 注诇 讗讬住讜专 拽诇 鈥� 谞讗住专 讛讗讜住专 讛讝讛, 诪拽讜诐 砖讘讗 注诇 讗讬住讜专 讞诪讜专 鈥� 讗讬谞讜 讚讬谉 砖谞讗住专 讛讗讜住专, 讜讻驻讬 砖讬讘讜讗专 讛讚讘专 诇讛诇谉.


讗诪专 专' 讬讛讜讚讛: 诇讗 谞讞诇拽讜 讘讬转 砖诪讗讬 讜讘讬转 讛诇诇 讘讘讗 注诇 讞诪讜转讜 砖驻讜住诇 讗转 讗砖转讜 注诇讬讜. 注诇 诪讛 谞讞诇拽讜 鈥� 讘讘讗 注诇 讗讞讜转 讗砖转讜, 砖讘讬转 砖诪讗讬 讗讜诪专讬诐: 驻讜住诇 讗转 讗砖转讜, 讜讘讬转 讛诇诇 讗讜诪专讬诐: 诇讗 驻讜住诇. 讗诪专 专' 讬讜住讬: 讗讬谞讜 讻谉, 诇讗 谞讞诇拽讜 讘讬转 砖诪讗讬 讜讘讬转 讛诇诇 讘讘讗 注诇 讗讞讜转 讗砖转讜 砖诇讗 驻讜住诇 讗转 讗砖转讜, 注诇 诪讛 谞讞诇拽讜 鈥� 讘讘讗 注诇 讞诪讜转讜, 砖讘讬转 砖诪讗讬 讗讜诪专讬诐: 驻讜住诇, 讜讘讬转 讛诇诇 讗讜诪专讬诐: 诇讗 驻讜住诇.


诇驻讬 砖讘转讞诇讛, 诇驻谞讬 讛谞讬砖讜讗讬谉, 讛讜讗 诪讜转专 讘讻诇 讛谞砖讬诐 砖讘注讜诇诐 讜讛讬讗 诪讜转专转 讘讻诇 讛讗谞砖讬诐 砖讘注讜诇诐. 诇讗讞专 砖拽讚砖讛 诇讜 诇讗砖讛 鈥� 讛讜讗 讗讜住专讛 讘讻诇 讛讙讘专讬诐, 讜讛讬讗 讗住专转讜 讘拽专讜讘讜转讬讛. 讜诪注讬专讬诐: 诪专讜讘讛 讗讬住讜专 砖讛讜讗 讗住专讛, 诪讗讬住讜专 砖讗住专转讛讜 讛讬讗. 砖讛讜讗 讗住专讛 讘讻诇 讛讗谞砖讬诐 砖讘注讜诇诐, 讜讛讬讗 诇讗 讗住专转讛讜 注诇 讬讚讬 讛拽讬讚讜砖讬谉 讗诇讗 讘拽专讜讘讜转讬讛.


讜讛诇讗 讚讬谉 讛讜讗: 讜诪讛 讛讜讗, 砖讗住专讛 注诇 讬讚讬 讛拽讬讚讜砖讬谉 讘讻诇 讛讗谞砖讬诐 砖讘注讜诇诐, 讜讘讻诇 讝讗转 讗诐 砖讙讙讛 讘讗住讜专 诇讛, 砖谞讘注诇讛 诇讗讚诐 讗讞专 讘砖讜讙讙, 讗讬谞讛 谞讗住专转 讘诪讜转专 诇讛, 讘讘注诇讛, 讛讬讗, 砖诇讗 讗住专转讛讜 讗诇讗 讘拽专讜讘讜转讬讛, 讗诐 砖讙讙 讘讗住讜专 诇讜 讘讗讞转 诪拽专讜讘讜转讬讛, 讻讙讜谉 讘讗讞讜转讛, 讗讬谞讜 讚讬谉 砖诇讗 谞讗住专 诇讜 讘诪讜转专 诇讜 讘讗砖转讜?!


讜讝讛 讛讚讬谉 讜讛讟注诐 诇砖讜讙讙, 砖讗诐 砖讙讙 讘讗讞转 诪拽专讜讘讜转 讗砖转讜 鈥� 讗讬谉 讗砖转讜 谞讗住专转 注诇讬讜. 诇诪讝讬讚 诪谞讬谉? 转诇诪讜讚 诇讜诪专: "讗讜转讛" 讘讗 诇诪注讟: 讗讜转讛, 砖讻讬讘转讛 讗讜住专转讛, 讜讗讬谉 砖讻讬讘转 讗讞讜转讛 讗讜住专转讛.


讗诪专 专' 讗诪讬 讗诪专 专讬砖 诇拽讬砖: 诪讗讬 讟注诪讗 [诪讛 讛讟注诐] 砖诇 专' 讬讛讜讚讛 砖讛讘讗 注诇 讞诪讜转讜 讗住讜专讛 讗砖转讜 注诇讬讜 鈥� 讚讻转讬讘 [砖谞讗诪专]: "讘讗砖 讬砖专驻讜 讗转讜 讜讗转讛谉" (讜讬拽专讗 讻, 讬讚), 讜转诪讜讛: 讜讻讬 讻诇 讛讘讬转 讻讜诇讜 讘砖专驻讛?! 诪讚讜注 讬砖专驻讜 讗转 砖转讬讛谉 讗诐 注砖讛 讗讬住讜专, 讛诇讗 专拽 讘讗讞转 诪讛谉 注砖讛! 讗诇讗 讗诐 讗讬谞讜 注谞讬谉 诇砖专驻讛 砖讬砖 讘讻讱, 转谞讛讜 注谞讬谉 诇讗讬住讜专讗 [诇讗讬住讜专], 砖砖转讬讛谉 谞讗住专讜转 注诇讬讜, 讜讬砖 讻讗谉 讗讬驻讜讗 讚讬谉 诪讬讜讞讚 砖讘讙诇诇讜 谞讗住专转 诇讗 专拽 讛讗砖讛 砖讞讟讗 讘讛 讗诇讗 讙诐 讗砖转讜.


讗诪专 专讘 讬讛讜讚讛 讗诪专 砖诪讜讗诇: 讗讬谉 讛诇讻讛 讻专' 讬讛讜讚讛. 诪住讜驻专: 讛讛讜讗 讚注讘讚 讗讬住讜专讗 讘讞诪转讬讛 [讗讞讚 砖注砖讛 讗讬住讜专 砖讘讗 注诇 讞诪讜转讜], 讗转讬讬讛 [讛讘讬讗讜] 专讘 讬讛讜讚讛 诇驻谞讬讜 诇讚讬谉 讜谞讙讚讬讛 [讜讛诇拽讛讜]. 讗诪专 诇讬讛 [诇讜]: 讗讬 诇讗讜 [讗诇诪诇讗] 砖讗诪专 砖诪讜讗诇 讗讬谉 讛诇讻讛 讻专' 讬讛讜讚讛 鈥� 讗住专讬转讛 注诇讱 讗讬住讜专讗 讚注诇诐 [讛讬讬转讬 讗讜住专 讗讜转讛 讗转 讗砖转讱 注诇讬讱 讗讬住讜专 注讜诇诐].


讗 讘转讞讬诇转 讛讘专讬讬转讗 讛讝讜 谞诇诪讚 拽诇 讜讞讜诪专 砖讗讬谞讜 诪讜讘谉 诇讙诪专讬, 砖谞讗诪专 讘讜: "诪讛 讘诪拽讜诐 砖讘讗 注诇 讗讬住讜专 拽诇 谞讗住专 讛讗讜住专 讜讻讜'" 讜砖讜讗诇讬诐: 诪讗讬 [诪讛 驻讬专讜砖] "讗讬住讜专 拽诇" 砖谞讗诪专 砖诐? 讗诪专 专讘 讞住讚讗: 诪讞讝讬专 讙专讜砖转讜 诪砖谞砖讗转 诇讗讞专, 讛讜讗 讛讗讬住讜专 讛拽诇.


讜讻讱 讬砖 诇讛讘讬谉 讗转 讛拽诇 讜讞讜诪专: 讗诐 讘讗 注诇讬讛 讛讗讬 [讝讛] 讛讘注诇 讛砖谞讬 鈥� 讗住专讛 注诇讬讛 讚讛讗讬 [注诇 讝讛] 注诇 讘注诇讛 讛专讗砖讜谉, 砖讛专讬 讛讬讗 讙专讜砖转讜 砖谞讬砖讗转. 讜讗诐 讛讗讬砖 讛砖谞讬 讙讬专砖 讗讜转讛 讜讘讗 注诇讬讛 讗讬讚讱 [讛讗讞专], 讻诇讜诪专, 讘注诇讛 讛专讗砖讜谉, 讗住专讛 注诇讬讛 讚讛讗讬 [注诇 讝讛] 砖讛讬讗 诇讜 讙诐 讻谉 讙专讜砖转讜 砖谞讬砖讗转.


讜诪讻讗谉 谞诇诪讚 砖讗祝 讘讗讬住讜专 拽诇 讝讛 鈥� 讛讗讜住专 讗讜转讛, 讗祝 讛讜讗 注爪诪讜 谞讗住专 注诇 讬讚讬 讘讬讗讛 讝讜, 讜讚讜讞讬诐: 诪讛 诇诪讞讝讬专 讙专讜砖转讜 诪砖谞砖讗转, 砖讻谉 讬砖 讘讛 讻诪讛 爪讚讚讬诐 讞诪讜专讬诐 讜讗讬谉 诇拽专讜讗 诇讛 讗讬住讜专 拽诇, 砖讻谉 谞讟诪讗 讛讙讜祝 注诇 讬讚讬 讘讬讗讛 讝讜, 讻讗诪讜专 讘转讜专讛: "... 讗讞专讬 讗砖专 讛讜讟诪讗讛" (讚讘专讬诐 讻讚, 讚), 讜讗讬住讜专讛 讘专讜讘, 讻诇讜诪专, 讛讗讬住讜专 讛讝讛 拽讬讬诐 讘专讜讘 讘谞讬 讬砖专讗诇 讘砖讜讜讛, 讜诇讗 讘讗谞砖讬诐 诪住讜讬讬诪讬诐 讘诇讘讚, 讜讗讬住讜专讛 讛讜讗 讙诐 讗讬住讜专 注讜诇诐, 砖讛专讬 讗讬谞讛 诪讜转专转 诇讘注诇讛 讛专讗砖讜谉 诇讗讞专 砖讘讗 注诇讬讛 讛讘注诇 讛砖谞讬, 诪讛 砖讗讬谉 讻谉 讘讗讞讜转 讗砖转讜, 砖讗诐 诪转讛 讗砖转讜 诪讜转专 讘讗讞讜转讛.


讗诇讗 讗诪专 专讬砖 诇拽讬砖: 讬砖 诇讚讞讜转 驻讬专讜砖 讝讛, 讜讛讻讜讜谞讛 讛讬讗 诇讬讘诪讛, 砖讛讬讗 拽专讜讬讛 讗讬住讜专 拽诇, 砖讛讘讗 注诇讬讛 谞讗住专. 讜诪讘专专讬诐: 讬讘诪讛 砖谞讘注诇讛 诇诪讗谉 [诇诪讬]? 讗讬诇讬诪讗 [讗诐 转讗诪专] 砖谞讘注诇讛 诇讗讞专, 砖讗讬谞讜 讛讬讘诐 砖诇讛, 讜讻讚讘专讬 专讘 讛诪谞讜谞讗, 砖讗诪专 专讘 讛诪谞讜谞讗: 砖讜诪专转 讬讘诐 砖讝讬谞转讛 鈥� 讗住讜专讛 诇讬讘诪讛. 讜讛拽诇 讜讞讜诪专 讬讛讬讛: 砖讛讬讘诪讛, 讗祝 砖讛讬讘诐 讗讜住专讛 诇讻诇 讛注讜诇诐, 讗诐 谞讘注诇讛 谞讗住专转 讙诐 注诇讬讜.


讗讜诇诐 讬砖 诇讚讞讜转: 诪讛 诇讬讘诪讛 砖讻谉 讘讘讬讗讛 讗住讜专讛 讝讜 谞讟诪讗 讛讙讜祝, 讜讗讬住讜专讛 讞诇 讘专讜讘 讬砖专讗诇, 讜诇讻谉 讗讬 讗驻砖专 诇诇诪讜讚 诪诪谞讛 诇讗讬住讜专讬诐 砖讘拽专讜讘讜转 讗砖转讜.


讗诇讗 转讗诪专 砖诪讚讜讘专 砖诐 讘诪拽专讛 砖诇 讬讘诪讛 诇讗讞讬谉 讜讘讗讜驻谉 讝讛: 注讘讚 [注砖讛] 讘讛 诪讗诪专 讛讗讬 [讗讞 讝讛] 鈥�/span> 讗住专讛 注诇讬讛 讚讛讗讬 [注诇 讝讛] 注诇 讻诇 讗讞 讗讞专, 砖讛专讬 讛讬讗 讻注讬谉 讗专讜住转讜. 讘讗 注诇讬讛 讗讬讚讱 [讛讗讞 讛讗讞专], 讗讞讚 讛讗讞讬诐 砖诇讗 注砖讛 讘讛 诪讗诪专 鈥� 讗住专讛 注诇讬讛 讚讛讗讬 [注诇 讝讛] 注诇 讛讗讞 砖注砖讛 讘讛 诪讗诪专. 讗讜诇诐 诪讗讬 讗讬专讬讗 [诪讛 砖讬讬讱] 诪讚讜注 讚讜讜拽讗 砖讘讗 注诇讬讛 砖谞讬? 讗驻讬诇讜 讗诐 注讘讚 [注砖讛] 讘讛 谞诪讬 [讙诐 讻谉] 讛讗讞 讛砖谞讬 诪讗诪专 讗住专 讗讜转讛 注诇 讛专讗砖讜谉, 讜讗诐 讻谉 诇讗 讛讘讬讗讛 讛讬讗 讛讙讜专诪转 讻讗谉 诇讗讬住讜专!


讜讚讜讞讬诐: 讛讗 诇讗 拽砖讬讗 [讝讛 讗讬谞讜 拽砖讛], 讻讬 讗驻砖专 诇驻专砖 砖讚讘专 讝讛 讛讜讗 讻砖讬讟转 专讘谉 讙诪诇讬讗诇, 砖讗诪专: 讗讬谉 诪讗诪专 讗讞专 诪讗诪专, 砖讗诐 注砖讛 讘讛 讗讞 讗讞讚 诪讗诪专, 砖讜讘 讗讬谉 诪讗诪专 讗讞专 转讜驻住 讘讛 讻诇诇. 讗诇讗 讗驻砖专 诇讚讞讜转 讗转 讛讛住讘专 砖讘讻诇诇 讗讬谉 讛讗讬住讜专 诇讬讘诐 转诇讜讬 讘讘讬讗讛, 砖讛专讬 讗驻讬诇讜 谞转谉 诇讛 讛讗讞 讛讗讞专 讙讟, 讗讜 讗驻讬诇讜 讞诇抓 诇讛 讛讗讞专, 讙诐 讻谉 驻住诇 讗讜转讛 注诇 讛专讗砖讜谉!


讗诇讗 讗诪专 专' 讬讜讞谞谉: "讗讬住讜专 拽诇" 砖讗诪专谞讜 讛讜讗 讗讬住讜专 住讜讟讛. 讜砖讜讗诇讬诐: 住讜讟讛 诇诪讗谉 [诇诪讬]? 讗讬诇讬诪讗 [讗诐 转讗诪专] 诇讘注诇, 讜转驻专砖 讻讱: 讻讬讜谉 砖讘讗 注诇讬讛 讘注诇 砖讗住讜专 讘讛 诇讗讞专 砖拽讬谞讗 诇讛 讜谞住转专讛 鈥� 讗住专讛 注诇讬讛 [注诇讬讜] 注诇 讛讘讜注诇, 砖讗住讜专 诇讛 诇讛讬谞砖讗 诇讜 讗讞专 讻讱, 讙诐 讗诐 谞转讙专砖讛 诪讘注诇讛. 讗讜诇诐 诪讗讬 讗讬专讬讗 [诪讛 砖讬讬讱, 诪讚讜注 讚讜讜拽讗] 讘讗 注诇讬讛? 讗驻讬诇讜 谞转谉 诇讛 讘注诇讛 讙讟 讜诇讗 讘讗 注诇讬讛 诪讗讝 砖谞住转专讛 鈥� 讗住讜专讛 诇讘讜注诇, 讜讗驻讬诇讜 讗诪专 讛讘注诇 "讗讬谉 讗谞讬 诪砖拽讛", 讜讗讬谞讜 诪拽驻讬讚 注诇 讻讱 鈥� 讘讻诇 讝讗转 谞讗住专讛 诇讘讜注诇!


讗诇讗 讬砖 诇讜诪专 砖诪讚讜讘专 驻讛 讘住讜讟讛 砖谞讘注诇讛 诇讘讜注诇, 砖谞讗住专转 注诇 讛讘注诇 诇注讜诇诐 注诇 讬讚讬 讘讬讗讛 讝讜 砖讘讗 注诇讬讛 讘注讜讚讛 讗砖转 讗讬砖. 讗讜诇诐 转诪讜讛: 讜讻讬 讛讗讬 [讝讛], 讗讬住讜专 拽诇 讛讜讗? 讛诇讗 讗讬住讜专 讞诪讜专 讛讜讗, 讚讛讬讬谞讜 [砖讛专讬讛讜] 讗讬住讜专 讗砖转 讗讬砖 砖讛讜讗 诪谉 讛讞诪讜专讬诐 砖讘讗讬住讜专讬诐!

